**Пән:** Өзін – өзі тану

**Мектебі:** \_№34 жалпы білім беретін мектеп

**Мұғалімі: Нұрмаханбетова Г.А.**

**Сыныбы:** 4

**Тақырыбы:** Ашу-дұшпан, ақыл-дос

**Құндылығы:** Ішкі тыныштық

**Қасиеттері:** Шыдамдылық, сыпайылық, ашуланбау

|  |  |
| --- | --- |
| ***Мақсаты:*** Оқушыларға ашу – дұшпан, ақыл – дос екенін ішкі тыныштық құндылығы арқылы түсіндіру.***Міндеттері:***1. Білімділік: Оқушыларды ашуланбауға үйрету.2. Дамытушылық: Оқушылар бойындағы сыпайылық қасиеттерін дамыту.3. Тәрбиелік: Оқушыларды шыдамды болуға тәрбиелеу. | ***Ресурстар:****(материалдар, дереккөздер)*1.http://talimger.org |
| **Сабақтың барысы:****1. Ұйымдастыру кезеңі.**5Т – ережесі:1. Тәртіп.2. Талап. 3. Тыныштық.4. Тазалық.5. Татулық. Балалар ережені есімізге түсіріп, сыныптың тәртібін сақтап, оқып - білуге талаптанып, тыныштықты орнатып, тазалықты сақтап, бүгінгі күнімізді татулықпен өткізейік. **Тыныштық сәті**. «Нұрға бөлену». Ыңғайланып отырыңыздар, денелеріңізді түзу ұстаңыздар. Аяқ - қолыңызды айқастырмаңыз, қолыңызды тізеге немесе үстелге қоюға болады. Көздеріңізді жұмуларыңызды өтінемін.Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын таза, әсем гүл сіздің әр ойыңызды, әр сезіміңізді, эмоцияңызды тілек қалауыңызды шайып, жүрегіңіздің қауызын ашты.Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Ой мен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, тек ізгі істерді істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға ба ғыттаңыз, құлақтарыңыз тек жақсы сөз бен әсем әуенді ғана естиді. Нұр көзімізге де жетті. Көзіміз тек жақсыға қарап, бәрінен жақсы лықты ғана көреді. Сіздің басыңыз түгелдей нұрға бөленіп, басыңыз ға тек ізгі, сәулелі ой келеді.Нұр бірте - бірте қарқындап және шұғылана бастайды, сіздің денеңіз ден шығып, жан - жағыңызға сәуле шашады. Осы нұрды туысқанда рыңызға, мұғалімдеріңізге, достарыңызға, таныстарыңызға бағытта ңыз. Нұрды уақытша түсініспей, ренжісіп жүрген адамдарға да бағыттаңыз. Олардың да жүрегі нұрға толсын.Осы нұр бүкіл әлемге: барлық адамдарға, жан - жануарларға, өсім діктерге, тірі жанға таралсын... Ғаламның барлық түкпір - түкпіріне нұр бағыттаңыз. Ойша айтыңыз: «Мен нұрлымын... Нұр менің ішім де... Мен Нұрмын»Осындай Нұр, Махаббат және Тыныштық күйінде отыра тұрыңыз...Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.Жаймен көзіңізді ашуға болады. Рахмет!**2. Үй тапсырмасын тексеру.**1. №10 – сабақ. Достық туралы мақал – мәтелдер жазып келу.2. Келесі сабақ. №11, Ж. Дәуренбаевтың «Сурет» мәтінін оқып келу.**Сұрақтар:**1. Саматқа Азамат неліктен ренжіді деп ойлайсыңдар?2. Азаматтың ашуының басталуына не себеп болды?3.Сендердің ашуланған кездерің болды ма? 4. Не себепті ашуландыңдар?5. Сол уақытта қандай күйде болдыңдар?6. Сол күйден шығудың қандай жолын іздестірдіңдер?**3. Жаңа сабақ:**Адам пенде болғаннан соң көптеген өмірінде келеңсіздіктерге бой алдырады.Соның бірі, адамдар арасындағы жағымды қарым –қатынасқа, өкпе – реніш нұқсан келтіріп, өзара түсінбеушілік туғызады.Сол себепті өкпе, ренішке бой алдырмай адамдарға түсіністікпен, ізгілікпен, құрметпен қарау керек.Өкпе, реніш адамның көңіл-күйіне, денсаулығына кері әсерін тигізеді.Айналаңа ылғи өкпелеп, ренішпен қарау, риза болмау, түрлі ауруларға шалдықтырады.Кемшіліксіз адам болмайды.Білмегендіктен қателесу болады. Қателесу – кінәлі болу.Кінәсін мойындау әркімнің қолынан келе бермейді. Ал қатесін түсініп түзеу- ақылдылықтың, қайраттылықтың белгісі.Іс-әрекеттің байыбына бара алатын,ұстамды,сабырлы, ақылды , жақсы мен жаманның арасын айра алатын, әрі іске дұрыс бағасын бере алатын адамды ақылды адам дейді. |  |
| **3. Сабақтың дәйексөзі.**«Ақыл – адам көрігі, ақылдың сабыр серігі»М.Әуезов**Мұхтар Омарханұлы Әуезов** – қазақтың ұлы жазушысы, қоғам қайраткері, ғұлама ғалым, профессор (1946), [Қазақ КСР-нің](https://kk.wikipedia.org/wiki/%D2%9A%D0%B0%D0%B7%D0%B0%D2%9B_%D0%9A%D0%A1%D0%A0) еңбек сіңірген ғылым қайраткері (1957).**Сұрақтар:** 1. Істі сабырлылықпен атқарсаң қандай нәтижеге жетесің?2. Сабырлы болу адам өмірінде қандай маңыз атқарады?3.Дәйексөзден қандай ой түйдіңіз?Ашуды жеңудің ең тиімді жолдары – ақылға салу, сабыр сақтау, ұстамды болу. Ақылды, кішіпейіл, әділ, батыл, қайырымды, мейірімді адам ашулана қоймайды. Ашуын ақылға жеңдіреді. Сондықтан да белгілі жазушы Мұхтар Әуезов: «Ақыл – адам көрігі, ақылдың сабыр серігі», - деп өте орынды айтқаны. |  |
| **4. Оқиға айту (Мұғалім сыйы).**Сабыр суы аңыз әңгіме Бір адамның басынан мынадай оқиға өтіпті.Ол сол ауылдың ақсақалына жылап келіп, шағым айтады: маған әрдайым көршілерім тиіседі, біздер ұрысып қала береміз. Көршілермен сөйлесуден қалдым. Мен әбден шаршап, өзіңізден ақыл-кеңес, көмек сұрап келіп отырмын. -Не амал етсем екен?. Ақсақал ойланып отырып, келген адамға бірнеше сұрақ қояды. Содан соң бір құты су береді. «Осы су саған көмектесуі тиіс, — дейді. Күнде көршілерің жұмыстан келген кезде осы суды ұрттап ал. Бірақ оны бірден жұтып жібермей, аузыңда біраз уақыт ұстауың керек». Арада бірталай уақыт өткенде, әлгі адам ақсақалға тағы жылап келеді. «Сірә, бірдеңе қосып берген болсаңыз керек, Сіз берген судың көмегі тиген еді. Мен деген көршілеріммен жақсы қарым-қатынас орнатып қалған едім. Бәрі де жақсы болып келе жатыр еді. Менің көңілім көтеріліп, тыныштығым орнап қалған еді. Бірақ ол су таусылып қалды. Таусылғалы бері көршілерім баяғы «жырын» қайта бастады. Менің ішкі тыныштығым бұзылды. Сіздің көмегіңізсіз болмайтын болды» — деп, тағы да су беруін сұрайды. Сонда ақсақал күліп: «Айналайын, ол судың басқа ешқандай қасиеті жоқ, күнде өзің пайдаланып жүрген, кәдімгі су. Оның саған көмегі — көршілерің жұмыстан шаршап келген кезде не болса соны айтуға аузыңның бос болмағаны, үндемей қарсы алуға мәжбүр болғаның. Ендеше, өзіңді-өзің қолға алып, шыдамдылыққа, сабырлылыққа үйренсең, өзіңді-өзің тізгіндей алсаң, бұл жағдайда саған басқаның көмегі керек еместігін түсінген шығарсың» — дейді. **Сұрақтар:**1. Ақсақалға не үшін келді? 2. Ақсақал қандай ақыл-кеңес берді? 3. Ақсақал не үшін суды ұсынды? 4. Ақсақал неліктен суды бірден жұтып жібермей, аузыңда біраз уақыт ұстауың керек деп айтты? 5. Неліктен көршінің тыныштығы бұзылып, мазасыздана берді? 6. Сіздер үшін сабырлы адам кім? 7. Сабырлы адамды ең бақытты адам деп айтуға болады ма? |  |
| **5. Шығармашылық жұмыс, топпен жұмыс**.1-топ: Данышпан атаның кеңестерін қалай қолданатының туралы жазу:- Ашу қысқан кезде өзіңді - өзің ұстай біл.- Ашуланған кезде бірден онға дейін іштей сана.- Жақсы нәрсе туралы ойла.- Өзіңді ұстамды, сабырлы адаммын деп есепте.- Басқа адамды ренжітетініңді ойла.- Соңынан өкінетініңді есіңе ал.- Ашуды ақылды жеңдір.2 - топ: «Досың ашуланған кезде оған қандай ақыл айтар едің?»3 -топ:Өлең құрастырыру.«Көңілді күн» Өз-өзіңді ұстай біл төзімді бол ................. ..........шыдамды бол Сабырлы да ұстамды бола білу .................................................... ................................... Шыдамдымыз, төзімдіміз Жарасымды , тартымды, ұстамдымыз .............................................. Өз - өзіңді ұстай біл төзімді болҚызбалыққа салынбай шыдамды болСабырлы да, ұстамды бола білуСездіреді жүрекке тыныштықты.Біз үйде де, аулада сабырлымызШыдамдымыз, төзімдімізЖарасымды, тартымды, ұстамдымызҰстамдымыз әрқашан! |  |
| **6. Топпен ән айту.**«Мейірімді болайықшы бауырлар»Сөзі: Серік ҚалиевӘні: Құрмаш МахановКөктем етіп көркейтсе де маңайын,Көріп жүрміз өкпешілдің талайын,Өшігуді қояйықшы өзгеге,Кешірімді болайықшы, ағайын!Көк нөсерін көл етсе де жауындар,Көк пен жерді сел етсе де дауылдар,Пейілдерді пенделікпен тарылтпай,Мейірімді болайықшы, бауырлар!Болашаққа қол ұстасып барайық,Ақиқаттың ауылын іздеп табайық,Кішірейіп кетпес ғазиз басымыз,Кішіпейіл болайықшы, халайық!Ел болғанмен емеспіз ғой онша көп,Сонда дағы бөлінумен шаршап ек,Өзімізге қалайтұғын нәрсені,Тілейікші өзгеге де болса деп. |  |
| **7. Үй тапсырмасы.**1. №11 – сабақ. Жұмыс дәптердегі 1 – тапсырманы орындау.2. Келесі сабақ. №12, В.А.Сухомлинскийдің «Балалардың көз қуанышы» әңгімесін оқып келу |  |
| **8. Сабақтың қорытынды сәті.** Ашуын ақылыңа жендіре білген бала қандай да болсын қиындыктарды жеңіп,өзіне ұнаған істермен шұғылданады.Өз-өзін дамытатын үйірмелерге қатыса алады.Ол үшін оған ақылдылық, кішіпейілділік, ұстамдылық керек.**Тыныс алуға зейін қою.** Бүгінгі сабақтан игерген жақсы қасиеттерді есімізге түсіріп, жүрегімізге сақтайық.  |  |